Pablo Gargallo - Biquipedia, a enziclopedia libre

# Pablo Gargallo

### De Biquipedia

O Profeta, en el Museu Pablo Gargallo de Zaragoza

Pablo Emilio Gargallo Catalán (Maella, Zaragoza; 5 de chinero de 1881 - †Reus, Tarragona; 28 d'abiento de 1934) estió un escultor e pintor aragonés, considerato un d'os escultors más impotáns e innobadors d'o sieglo XX.

## [editar] Bida

Naxito en Maella, Zaragoza, se treslada con a suya familla ta Barzelona en 1888, an comenzará a suya formazión artistica. Pasó parti d'a suya bida en o bico de Montparnasse de París. En 1900, en París, bibió en a comuna d'artistas Le Bateau-Lavoir, con Max Jacob, Juan Gris e atros artistas "muertos de fambre", encluyendo á ro suyo amigo Picasso (en modeló ra suya capeza n'una escultura). Á l'añada siguién Juan Gris li presentó á Magali Tartanson con a que se casó en 1915. En 1934 agafó una neumonía fuerte y murió en Reus (Tarragona) ta do se n'eba ito ta inagurar una esposizión d'a suya obra.

## [editar] Estilo

Gargallo, enfluyito por o suyo amigo Julio González, desembolicó un estilo d'escultura alazetato en a creyazión d'obchetos tridimensionals de placas planas de metal, emplegando tamién paper e cartón. Bellas d'istas estretallas tienen una mena de minimalismo. Por exemplo, nomás a metat d'una cara ye amostrata e puede que nomás tienga un güello. Tamién reyalizó esculturas más tradizionals en bronze, mármol e atros materials. Entre as suyas obras se troban tres piezas alazetatas en Greta Garbo: Masque de Greta Garbo à la mèche, Tête de Greta et los Garbo avec chapeau e Masque de Greta Garbo aux cils.

Manimenos, a suya obra más conoxita ye a suya pieza mayestra Lo Profeta, de 1933, que ye ra fuga d'o suyo conzeuto cubista d'escultura d'o bueito e á ra begada poseye una enerchía esprisionista que enchega, por o tema tratato, con a tradizión d'a Biblia.

Li se considera un d'os artistas más sennificatibos d'a banguardia internazional. En 1985 s'inauguró ro Museu Pablo Gargallo en o Palazio Arguillo de Zaragoza .

O Museu cuenta con un sobrebuén zentro de documentazión an se puet consultar informazión d'a suya bida e obra d'o artista. Antimás, o zentro arrocla un impotán fundo decumental sobre atros escultors contemporanios.

## [editar] Bellas d'as suyas obras

- Retrato á Pablo Picasso (1912)
- O birtuoso (1921)
- A muller con a sombrerilla (1921)
- Mesacha de Casp (1929)
- Bailarina española (1931)
- O Profeta (1933)

## [editar] Enrastres esternos

- Se beigan as imachens de Commons sobre Pablo Gargallo.

Categorías: Escultors aragoneses | Pintors aragoneses

##### Views

- Articlo
- Descusión
- Bersión autual

##### Mirar

##### En atras luengas

- Català
- Deutsch
- English
- Español
- Suomi
- Français
- Polski
- Português